stanford-oval/wikipedia huggingface dataset:
แม่น้ำวัง
แหล่งข้อมูลอื่น

ลุ่มน้ำวัง[ลิงก์เสีย] กรมชลประทาน
| ด ค กลำน้ำสำคัญในประเทศไทย แบ่งตามภูมิภาค |
| --- | --- |
ภาคเหนือ:  กก  กวง  กลาง  ขาน  โขง  คำ  แควน้อย  งัด  งาว  จัน  จาง  แจ่ม  ตุ๋ย  ตื่น  แตง  น่าน  ปาด  ปาย  ปิง  ปี้  ฝาง  มอก (ฝากระดาน)  เมย  ยม  ยวม  รวก  รำพัน  ลาว  ลี้  วัง  วังทอง  สรวย  สรอย  สาย  สาละวิน  อิง 
ภาคตะวันออกเฉียงเหนือ:  ก่ำ  ขะยุง  โขง  คันฉู  ชี (แม่น้ำ)  ชี (ลำน้ำ)  เชิงไกร (เชียงไกร)  เชิญ  เซบก  เซบาย  โดมใหญ่  โดมน้อย  ตะคอง  นางรอง  บางทราย  บังมุก  บังอี่  ปลายมาศ  ปาว  พรม  พระเพลิง  พอง  พุง (กุดบาก)  โพง  มูล  ยาม  ยัง  เลย  สงคราม  หลวง (ภูวัด)  เหือง  อูน 
ภาคกลาง:  กระเสียว  ขอนแก่น  แควน้อย  เจ้าพระยา  ทับเสลา  ท่าจีน  น้อย  ป่าสัก  พุง  โพ  มวกเหล็ก  ลพบุรี  สนธิ  สะแกกรัง (แม่วงก์–วังม้า–ตากแดด) 
ภาคตะวันออก:  จันทบุรี  ท่าลาด  นครนายก  น้ำใส  บางปะกง (ปราจีนบุรี)  ประแสร์  พรมโหด  พระปรง  พระพุทธ  พระสทึง  พังราด  เมืองตราด  ยาง (พระยาธาร)  ระบม  ระยอง  ลึก  วังโตนด  เวฬุ  สียัด  โสมง  หนุมาน 
ภาคตะวันตก:  กุย  ขาแข้ง  แควน้อย  แควใหญ่  ตะเพิน  ประจัน  ปราณบุรี  เพชรบุรี  ภาชี  แม่กลอง 
ภาคใต้:  กระบี่  กระบุรี (ปากจั่น)  กลาย  โก-ลก  ตรัง  ตะกั่วป่า  ตาปี  ท่าตะเภา (ชุมพร)  ท่าแนะ (ประ)  ท่ามะเดื่อ  เทพา  นาทวี  บางนรา  ปัตตานี  ปะเหลียน  ป่าบอน  ปากพนัง  พุมดวง (สก–คีรีรัฐ)  รัตภูมิ (ภูมี)  ละอุ่น  สายบุรี  หลังสวน  อู่ตะเภา
ตำบลแม่ลอย

| ตำบลแม่ลอย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon MaeLoi
ตำบลแม่ลอย
พิกัด: 19°34′03″N 100°03′43″E﻿ / ﻿19.56750°N 100.06194°E﻿ / 19.56750; 100.06194
ประเทศ: ไทย
จังหวัด: เชียงราย
อำเภอ: เทิง
พื้นที่
 • ทั้งหมด: 79.60 ตร.กม. (30.73 ตร.ไมล์)
ประชากร (2558)
 • ทั้งหมด: 6,765 คน
 • ความหนาแน่น: 84.98 คน/ตร.กม. (220.1 คน/ตร.ไมล์)
รหัสไปรษณีย์ : 57230
รหัสภูมิศาสตร์: 570404
 ส่วนหนึ่งของสารานุกรมประเทศไทย
ตำบลแม่ลอย (ไทยถิ่นเหนือ: ) เป็นตำบลหนึ่งในอำเภอเทิง จังหวัดเชียงราย
ในช่วงปี พ.ศ. 2539 ยังมีการเสนอโครงการจัดตั้งกิ่งอำเภอต่าง ๆ หนึ่งในนั้นมีการเสนอให้แยกตำบลปล้อง ตำบลแม่ลอย ตำบลศรีดอนชัย และตำบลเชียงเคี่ยน ออกจากอำเภอเทิง เพื่อตั้งเป็นกิ่งอำเภอปล้อง
สถานที่ที่สำคัญ > วัด

วัดพลอยโสภณ
วัดศรีมงคล
วัดเกี๋ยงดอย
วัดหนองข่วง
วัดแม่ลอยไร่
สถานที่ที่สำคัญ > สถานที่ท่องเที่ยว

หนองข่วง
ม่อนผาด้าย
สถานที่ที่สำคัญ > สถานที่ศักดิ์สิทธิ์

ศาลเจ้าพ่อหนองข่วง
อาณาเขต

ตำบลแม่ลอยมีอาณาเขตติดต่อ ดังนี้
ทิศเหนือ ตำบลปล้อง อำเภอเทิง
ทิศตะวันออก ตำบลศรีดอนไชย อำเภอเทิง
ทิศใต้ ตำบลป่าแดด อำเภอป่าแดด ตำบลหงส์หิน อำเภอจุน จังหวัดพะเยา
ทิศตะวันตก ตำบลเชียงเคี่ยนอำเภอเทิง ตำบลป่าแงะ อำเภอป่าแดด
โดยใช้เส้นทางการคมนาคมไปตามทางหลวงแผ่นดินหมายเลข1020 (สายเทิง – เชียงราย) ทางหลวงแผ่นดินหมายเลข1292 และถนน รพช.ชร.2062 เป็นเส้นทางหลักในการติดต่อระหว่างตำบลและอำเภอเทิง ตลอดจนอำเภอเมืองเชียงราย
หมู่บ้าน

ตำบลแม่ลอย ตั้งอยู่พิกัดที่ 2165000N 61000E และอยู่ทางทิศเหนือของอำเภอเทิง ห่างจากอำเภอ 21 กิโลเมตร ห่างจากจังหวัดเชียงราย 45 กิโลเมตร ห่างจากกรุงเทพมหานคร ประมาณ 795 กิโลเมตร และเป็นเขตติดต่อกับจังหวัดพะเยา มีพื้นที่ในเขตการปกครอง จำนวน 49,750 ไร่ หรือประมาณ 79.60 ตารางกิโลเมตร ครอบคลุม 13 หมู่บ้าน
หมู่ที่ 1 บ้านหนองข่วง
หมู่ที่ 2 บ้านเกี๋ยงดอย
หมู่ที่ 3 บ้านเกี๋ยงใต้
หมู่ที่ 4 บ้านห้วยน่าน
หมู่ที่ 5 บ้านแม่ลอยไร่
หมู่ที่ 6 บ้านแม่ลอยไร่ใต้
หมู่ที่ 7 บ้านเกี๋ยงกลาง
หมู่ที่ 8 บ้านสันเจริญ
หมู่ที่ 9 บ้านจำไคร้
หมู่ที่ 10 บ้านเกี๋ยงดอยสูงเนิน
หมู่ที่ 11 บ้านใหม่สุขสันต์
หมู่ที่ 12 บ้านศรีมงคล
หมู่ที่ 13 บ้านเกี่ยงดอยเจริญราษฎร์ เป็นหมู่บ้านในเขต อบต. เต็มทั้งหมู่บ้านทั้งหมด
ไทร์ (ประเทศเลบานอน)

| ไทร์ ศูร |
| --- | --- |
เมือง
ท่าเรือตกปลาของเมืองไทร์
ไทร์
พิกัด:  33°16′8″N 35°12′59″E﻿ / ﻿33.26889°N 35.21639°E﻿ / 33.26889; 35.21639
ประเทศ:  เลบานอน
เขตผู้ว่าการ: ใต้
อำเภอ: ไทร์
ก่อตั้ง: 2,750 ปีก่อนคริสต์ศักราช
พื้นที่
 • เมือง: 4 ตร.กม. (2 ตร.ไมล์)
 • รวมปริมณฑล: 17 ตร.กม. (7 ตร.ไมล์)
ประชากร
 • เมือง: 60,000 คน
 • รวมปริมณฑล: 174,000 คน
เขตเวลา: UTC+02 (เวลายุโรปตะวนออก)

 แหล่งมรดกโลกโดยยูเนสโก
ประเภท: Cultural
เกณฑ์: iii, vi
ขึ้นเมื่อ: 1984 (8th session)
เลขอ้างอิง: 299
State Party:  เลบานอน
Region: Arab States
 
 
ไทร์ (อังกฤษ: Tyre) หรือ ศูร (อาหรับ: صور, อักษรโรมัน: Ṣūr; ฟินิเชีย: 𐤑𐤓, อักษรโรมัน: Ṣūr; กรีก: Τύρος, Týros) เป็นเมืองในเขตผู้ว่าการใต้ ทางตอนใต้ของประเทศเลบานอน มีประชากรราว 117,000 คน ในปี ค.ศ. 2003 ไทร์ตั้งอยู่บนฝั่งทะเลเมดิเตอร์เรเนียน อยู่ห่างจากเบรุตทางตอนใต้ราว 80 กิโลเมตร ชื่อของเมืองมีความหมายว่า หิน
ไทร์เป็นเมืองสำคัญของอาณาจักรฟินิเซีย ตั้งแต่ประมาณ 1,100-600 ปีก่อนคริสต์ศักราช ในสมัยโบราณได้รวมเกาะซึ่งมีอ่าวจอดเรือ 2 แห่ง ปัจจุบันกลายเป็นคาบสมุทรเนื่องจากพระเจ้าอะเล็กซานเดอร์มหาราชแห่งมาซิโดเนียทรงขยายทางข้ามเกาะในคริสต์ศตวรรษที่ 4 เป็นเมืองศูนย์กลางการค้ามานานหลายศตวรรษ เป็นศูนย์กลางวัฒนธรรมและมหาอำนาจทางทะเลของชาวฟินีเชีย มีชื่อเสียงในการผลิตผ้าไหม มีการกล่าวถึงเมืองนี้ในคัมภีร์ไบเบิลในรัชสมัยของกษัตริย์ไฮแรม (969-936 ปีก่อนคริสต์ศักราช) ถูกชนชาติต่าง ๆ เข้าครอบครองเรื่อยมาจนในคริสต์ศตวรรษที่ 7 ตกเป็นของพวกมุสลิม ใน ค.ศ. 1124 พวกนักรบครูเสดได้เข้ายึดเมืองและกลายเป็นเมืองหลักของอาณาจักรเยรูซาเลม จนตกเป็นของมุสลิมอีกครั้งใน ค.ศ. 1291
ไทร์ เป็นเมืองใหญ่เป็นอันดับ 4 ของประเทศเลบานอน เป็นท่าเรือที่สำคัญของประเทศ มีอุตสาหกรรมการท่องเที่ยว มีเมืองโบราณมากมายหลายแห่ง รวมถึงสนามกีฬาโรมันโบราณ ที่ติดอยู่ในรายชื่อมรดกโลกของยูเนสโกในปี ค.ศ. 1979
อำเภอจุน

| อำเภอจุน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chun
วัดกู่ผางลาง
คำขวัญ: พระธาตุขิงแกง แหล่งปลาเค้า ค่าวหงส์หิน ถิ่นเวียงลอ พืชผลเกษตรมีเพียงพอ ข้าวก่ำงาม
แผนที่จังหวัดพะเยา เน้นอำเภอจุน
พิกัด: 19°20′12″N 100°8′6″E﻿ / ﻿19.33667°N 100.13500°E﻿ / 19.33667; 100.13500
ประเทศ:  ไทย
จังหวัด: พะเยา
พื้นที่
 • ทั้งหมด: 571.2 ตร.กม. (220.5 ตร.ไมล์)
ประชากร (2564)
 • ทั้งหมด: 48,292 คน
 • ความหนาแน่น: 84.55 คน/ตร.กม. (219.0 คน/ตร.ไมล์)
รหัสไปรษณีย์ : 56150
รหัสภูมิศาสตร์: 5602
ที่ตั้งที่ว่าการ: ที่ว่าการอำเภอจุน เลขที่ 361 หมู่ที่ 1 ตำบลห้วยข้าวก่ำ อำเภอจุน จังหวัดพะเยา 56150
 ส่วนหนึ่งของสารานุกรมประเทศไทย
จุน (ไทยถิ่นเหนือ: ) เป็นอำเภอหนึ่งในจังหวัดพะเยา
ประวัติ

อำเภอจุน เดิมเป็นส่วนหนึ่งของ อำเภอเชียงคำ จังหวัดเชียงราย แยก ตำบลจุน และตำบลลอ อำเภอเชียงคำ ตั้งเป็นกิ่งอำเภอตามประกาศกระทรวงมหาดไทย เรื่อง แบ่งท้องที่ตั้งเป็นกิ่งอำเภอ พ.ศ. 2506  และตั้งเป็นอำเภอเมื่อปี 2508   อำเภอจุนเป็นที่ตั้งของเมืองโบราณเวียงลอ ซึ่งอยู่ในยุคเดียวกับเมืองพะเยา
ที่ตั้งและอาณาเขต

ทิศเหนือ ติดต่อกับอำเภอเทิง (จังหวัดเชียงราย)
ทิศตะวันออก ติดต่อกับอำเภอเชียงคำ
ทิศใต้ ติดต่อกับอำเภอปง
ทิศตะวันตก ติดต่อกับอำเภอดอกคำใต้และอำเภอป่าแดด (จังหวัดเชียงราย)
การแบ่งเขตการปกครอง > การปกครองส่วนภูมิภาค

อำเภอจุนแบ่งเขตการปกครองออกเป็น 7 ตำบล 86 หมู่บ้าน ได้แก่
| ที่ | ชื่อตำบล | ตัวเมือง | อักษรโรมัน | จำนวนหมู่บ้าน | จำนวนครัวเรือน | จำนวนประชากร |
| --- | --- | --- | --- | --- | --- | --- |
| 1. | ห้วยข้าวก่ำ |  | Huai Khao Kam | 12 | 3,507 | 9,159 |
| 2. | จุน |  | Chun | 17 | 3,376 | 9,463 |
| 3. | ลอ |  | Lo | 11 | 2,332 | 6,447 |
| 4. | หงส์หิน |  | Hong Hin | 13 | 2,430 | 7,007 |
| 5. | ทุ่งรวงทอง |  | Thung Ruang Thong | 13 | 2,528 | 7,957 |
| 6. | ห้วยยางขาม |  | Huai Yang Kham | 11 | 2,124 | 5,835 |
| 7. | พระธาตุขิงแกง |  | Phra That Khing Kaeng | 9 | 1,721 | 5,116 |
การแบ่งเขตการปกครอง > การปกครองส่วนท้องถิ่น

ท้องที่อำเภอจุนประกอบด้วยองค์กรปกครองส่วนท้องถิ่น 7 แห่ง ได้แก่
เทศบาลตำบลห้วยข้าวก่ำ ครอบคลุมพื้นที่ตำบลห้วยข้าวก่ำทั้งตำบล
เทศบาลตำบลเวียงลอ ครอบคลุมพื้นที่ตำบลลอทั้งตำบล
เทศบาลตำบลหงส์หิน ครอบคลุมพื้นที่ตำบลหงส์หินทั้งตำบล
เทศบาลตำบลจุน ครอบคลุมพื้นที่ตำบลจุนทั้งตำบล
เทศบาลตำบลทุ่งรวงทอง ครอบคลุมพื้นที่ตำบลทุ่งรวงทองทั้งตำบล
องค์การบริหารส่วนตำบลห้วยยางขาม ครอบคลุมพื้นที่ตำบลห้วยยางขามทั้งตำบล
องค์การบริหารส่วนตำบลพระธาตุขิงแกง ครอบคลุมพื้นที่ตำบลพระธาตุขิงแกงทั้งตำบล
สถานศึกษา > โรงเรียนมัธยมศึกษา

โรงเรียนจุนวิทยาคม เป็นโรงเรียนมัธยมประจำอำเภอ
โรงเรียนพญาลอวิทยาคม
สถานศึกษา > โรงเรียนประถมศึกษา

โรงเรียนจุนวิทยา เป็นโรงเรียนที่สังกัดสำนักงานคณะกรรมการส่งเสริมการศึกษาเอกชน
โรงเรียนอนุบาลจุน
สถานที่ท่องเที่ยว

เวียงโบราณเวียงลอ
วัดพระธาตุขิงแกง
วัดกู่ผางลาง
วัดกู่ไก่แก้ว
เขตรักษาพันธุ์สัตว์ป่าเวียงลอ
อ่างเก็บน้ำห้วยข้าวก่ำ
อ่างเก็บน้ำวัดกู่ผางลาง
พระธาตุห้าองค์ม่อนหินขาว วัดห้วยไคร้ ตำบลทุ่งรวงทอง
วัดพระธาตุสามดวงตำบลห้วยยางขาม
วัดธาตุตำหนักธรรมตำบลห้วยยางขาม
สินค้าหนึ่งตำบลหนึ่งผลิตภัณฑ์

ข้าวหอมมะลิอินทรีย์
กล้วยหอมทองยัดเยียด
น้ำพริกข่า
แจกันไม้มะม่วง
ข้าวแตน
โคมล้านนา กลุ่มหัตถกรรมล้านนาชุมชนวัดสันป่าสัก
มัสยิดใหญ่แห่งเฮราต

| มัสยิดใหญ่แห่งเฮราต |
| --- | --- |

ศาสนา
ศาสนา: ศาสนาอิสลาม
ที่ตั้ง
ที่ตั้ง: เฮราต, ประเทศอัฟกานิสถาน
ที่ตั้งในประเทศอัฟกานิสถาน
พิกัดภูมิศาสตร์: 34°20′35″N 62°11′45″E﻿ / ﻿34.34306°N 62.19583°E﻿ / 34.34306; 62.19583
สถาปัตยกรรม
ประเภท: มัสยิด
รูปแบบ: สถาปัตยกรรมอิสลาม
ลักษณะจำเพาะ
ความยาว: 180 ม
ความกว้าง: 120 ม
หอคอย: 12
ความสูงหอคอย: 12-36 ม
วัสดุ: อิฐ หิน เซรามิก
มัสยิดใหญ่แห่งเฮราต (ปาทาน: د هرات لوی جومات; ดารี: مسجد جامع هرات, อักษรโรมัน: Masjid-i Jāmi‘-i Herāt; Great Mosque of Herat) หรือ มัสยิดจามีแห่งเฮราต เป็นมัสยิดในเฮราต จังหวัดเฮราต ในประเทศอัฟกานิสถานทางตะวันตกเฉียงเหนือ สร้างขึ้นภายใต้การปกครองของสุลต่าน Ghiyath al-Din Muhammad ผู้วางศิลาฤกษ์มัสยิดเมื่อ ค.ศ. 1200
เฉลียง (วงดนตรี)

| เฉลียง |
| --- | --- |

ข้อมูลพื้นฐาน
ที่เกิด: กรุงเทพ ประเทศไทย
แนวเพลง: ป็อป, แจ๊ส, สตริง
ช่วงปี: 2524 - 2534   2537 - ปัจจุบัน
ค่ายเพลง: เจเอสแอล ครีเอเทีย อาร์ตติส คีตา เรคคอร์ดส

สมาชิก: วัชระ ปานเอี่ยม นิติพงษ์ ห่อนาค ภูษิต ไล้ทอง เกียรติศักดิ์ เวทีวุฒาจารย์ ศุ บุญเลี้ยง ฉัตรชัย ดุริยประณีต
อดีตสมาชิก: สมชาย ศักดิกุล

เว็บไซต์: www.chaliang.com
เฉลียง เป็นชื่อของวงดนตรีสัญชาติไทย ที่มีผลงานระหว่างปี พ.ศ. 2525 - 2534 มีอัลบั้มเป็นจำนวนทั้งหมด 6 ชุด เฉลียงเป็นวงดนตรีวงแรก ๆ ที่บุกเบิกเพลงแนวแปลกใหม่ ทั้งด้านเนื้อหาและท่วงทำนองให้กับวงการเพลงไทย มีผู้ก่อตั้งและผู้แต่งเพลงส่วนใหญ่ของวงเฉลียงคือ ประภาส ชลศรานนท์ ศิลปินแห่งชาติ พวกเขาได้รับการขนานนามว่าเป็น "กลุ่มตัวโน้ตอารมณ์ดี" และ "ต้นแบบบอยแบนด์วงแรกของไทย"
ที่มาของชื่อวงเฉลียง

จิก - ประภาส ชลศรานนท์ ต้องการชื่อวงดนตรีที่สื่อถึงมนุษย์ เป็นบ้าน เป็นจิตใจ และต้องการสื่อถึง ตรงกลาง ที่อยู่ระหว่างข้างนอกและข้างใน (จิตใจ) จึงนึกถึงชื่อเฉลียงที่เป็นส่วนที่เชื่อมต่อข้างนอกกับข้างในบ้าน ประกอบกับชื่อเฉลียงมีเสียงคล้ายกับ เฉียง ๆ ไม่ค่อยตรง เป็นการสะท้อนภาพ แต่ไม่ใช่สะท้อนภาพสังคม เป็นการสะท้อนภาพจิตใจ
สมาชิก

แบ่งออกเป็น 4 ยุค ดังนี้
ยุคแรก อัลบั้ม ปรากฏการณ์ฝน มีสมาชิกสามคน คือ
วัชระ ปานเอี่ยม (เจี๊ยบ)
สมชาย ศักดิกุล (เล็ก)
นิติพงษ์ ห่อนาค (ดี้)
ยุคที่สอง อัลบั้ม อื่น ๆ อีกมากมาย เอกเขนก เฉลียงหลังบ้าน มีสมาชิกห้าคน คือ
เกียรติศักดิ์ เวทีวุฒาจารย์ (เกี๊ยง)
ภูษิต ไล้ทอง (แต๋ง)
นิติพงษ์ ห่อนาค (ดี้)
วัชระ ปานเอี่ยม (เจี๊ยบ)
ศุ บุญเลี้ยง (จุ้ย)
ยุคที่สาม อัลบั้ม แบ-กบาล ตะไคร่น้ำสุดขอบฟ้า มีสมาชิกสี่คน คือ
เกียรติศักดิ์ เวทีวุฒาจารย์ (เกี๊ยง)
ฉัตรชัย ดุริยประณีต (นก)
ภูษิต ไล้ทอง (แต๋ง)
วัชระ ปานเอี่ยม (เจี๊ยบ)
ยุคที่สี่ ตั้งแต่ คอนเสิร์ตแก้คิดถึง...ฉลองสิบกว่าปีเฉลียง จนถึงปัจจุบัน มีสมาชิกหกคน คือ
เกียรติศักดิ์ เวทีวุฒาจารย์ (เกี๊ยง)
ภูษิต ไล้ทอง (แต๋ง)
นิติพงษ์ ห่อนาค (ดี้)
วัชระ ปานเอี่ยม (เจี๊ยบ)
ศุ บุญเลี้ยง (จุ้ย)
ฉัตรชัย ดุริยประณีต (นก)
ประวัติ > ยุคที่หนึ่ง

เฉลียงเกิดจากการรวมกันของกลุ่มนิสิตคณะสถาปัตยกรรมศาสตร์ จุฬาลงกรณ์มหาวิทยาลัย ประกอบด้วย จิก - ประภาส ชลศรานนท์ และ เจี๊ยบ - วัชระ ปานเอี่ยม ทำเพลงตัวอย่างให้ ดี้ - นิติพงษ์ ห่อนาค นำไปขับร้อง ก่อนจะนำไปขอให้ เต๋อ - เรวัต พุทธินันทน์ อำนวยการผลิตให้
หลังจากเต๋อได้ฟังแล้วพบว่าดี้ร้องเสียงเพี้ยนต่ำไม่เหมาะกับการเป็นนักร้องนำ จึงเสนอให้เล็ก - สมชาย ศักดิกุล ที่ขณะนั้นเป็นนักดนตรีอาชีพ มาเป็นนักร้องคู่กับเจี๊ยบในผลงานชุดแรก ในปี พ.ศ. 2525 ซึ่งแท้จริงแล้วไม่มีชื่อชุด แต่เนื่องจากหน้าปกที่ออกแบบโดยจิกมีรูปฝน จึงถูกเรียกว่าชุด ปรากฏการณ์ฝน ตามชื่อเพลงที่ถูกบรรจุอยู่ในอัลบั้มชุดนั้น แต่หลังจากผลงานชุดแรกออกมาไม่ประสบความสำเร็จทั้งด้านรายได้และเสียงตอบรับ มียอดขายไม่เกิน 4,000 - 5,000 ม้วน เฉลียงจึงไม่ได้ออกผลงานอีกเป็นระยะเวลา 4 ปี
ประวัติ > ยุคที่สอง

ในปี พ.ศ. 2529 จิกมีผลงานเพลงอยู่ชุดหนึ่งที่เคยมีความคิดให้เกี๊ยง - เกียรติศักดิ์ เวทีวุฒาจารย์ รุ่นน้องร่วมคณะที่เคยร่วมร้องเพลงประกอบโฆษณาที่จิกแต่ง ออกผลงานเป็นศิลปินเดี่ยว แต่เนื่องจากอุปสรรคด้านผู้สนับสนุน จึงทำให้โครงการไม่เกิดขึ้น จนกระทั่ง จุ้ย - ศุ บุญเลี้ยง หนึ่งในผู้ที่ซื้ออัลบั้ม ปรากฏการณ์ฝน ประทับใจในเพลงเที่ยวละไมที่อยู่ในอัลบั้มนั้น จึงติดต่อกับจิกเพื่อนำผลงานเพลงของตัวเองไปให้พิจารณา และไปชนกับผลงานเพลงเดี่ยวที่ถูกพับไว้ของเกี๊ยง จึงเกิดความคิดที่จะรวมตัวเป็นศิลปินคู่ในชื่อ ไปยาลใหญ่ แต่จิกยังไม่พอใจในบางเพลง จึงเสนอให้เจี๊ยบและดี้กลับมารวมวงอีกครั้งเป็นวงเฉลียงในยุคที่สอง ซึ่งเป็นยุคคลาสสิกของวง แต่เนื่องจากในหลายบทเพลงมีเสียงของแซกโซโฟน จึงได้ชักชวนให้แต๋ง - ภูษิต ไล้ทอง เพื่อนนักดนตรีเครื่องเป่าจากคณะครุศาสตร์ จุฬาฯ ที่เคยร่วมงานกันเมื่อครั้งยังเป็นนิสิตมาร่วมเป็นสมาชิกวงอีกคน ก่อนจะออกผลงานชุดแรกในยุคที่สองกับค่ายครีเอเทียคือ อื่น ๆ อีกมากมาย อำนวยการดนตรีโดย ทรงวุฒิ จรูญเรืองฤทธิ์ และได้รับการตอบรับเป็นอย่างดีจากนักฟังเพลง มีการออกแสดงคอนเสิร์ตและมิวสิกวีดีโอ และได้เคยแสดงคอนเสิร์ตถวายสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
ต้นปี พ.ศ. 2530 เฉลียงออกผลงานเพลงชุดที่สามกับค่ายคีตาแผ่นเสียงและเทป (ต่อมาคือคีตา เรคคอร์ดสและคีตา เอนเตอร์เทนเมนท์) ในชุด เอกเขนก มีเพลง เร่ขายฝัน ที่ถูกทำเป็นมิวสิกวีดีโอยาว 9 นาที และได้รับรางวัลมิวสิกวิดีโอยอดเยี่ยมจากสมาคมผู้กำกับศิลป์กรุงเทพฯ (B.A.D. Awards) ประจำปี พ.ศ. 2530 นอกจากผลงานบทเพลงแล้ว ชื่อเสียงของเฉลียงทำให้ได้เล่นโฆษณาของน้ำอัดลมเป๊ปซี่ ซึ่งเพลงประกอบโฆษณาที่ดัดแปลงมาจากเพลง รู้สึกสบายดี ก็ได้รับรางวัลจากสมาคมผู้กำกับศิลป์กรุงเทพฯ เช่นเดียวกัน
ปลายปี พ.ศ. 2530 เฉลียงออกผลงานเพลงชุดที่สี่คือ เฉลียงหลังบ้าน ที่ผลงานเพลงส่วนใหญ่เป็นบทเพลงประกอบละครเรื่องต่าง ๆ ที่จิกเป็นผู้แต่ง และได้จัดแสดงคอนเสิร์ต หัวบันไดไม่แห้ง ที่หอประชุมใหญ่ มหาวิทยาลัยธรรมศาสตร์ ท่าพระจันทร์ เมื่อวันที่ 7 กุมภาพันธ์ พ.ศ. 2531 เป็นการปิดอัลบั้ม เฉลียงหลังบ้าน
ประวัติ > ยุคที่สาม

หลังจากคอนเสิร์ต หัวบันไดไม่แห้ง ซึ่งเป็นคอนเสิร์ตปิดอัลบั้ม เฉลียงหลังบ้าน แล้ว จุ้ยที่งานส่วนตัวเริ่มรัดตัวและดี้ที่ต้องกลับไปเป็นนักแต่งเพลงให้กับ แกรมมี่ เอ็นเตอร์เทนเมนต์ ได้ตัดสินใจขอยุติบทบาทกับวง จิกจึงชักชวนให้นก - ฉัตรชัย ดุริยประณีต นักแต่งเพลงที่เคยส่งเพลงมาให้เขาพิจารณาเข้ามาเพิ่มเป็นสมาชิกอีกคนหนึ่งในเฉลียงยุคที่สาม ที่มีสมาชิก 4 คน ในเดือนมีนาคม พ.ศ. 2532 และมีผลงานชุดแรกในยุคที่สามคือ แบ-กบาล มิวสิกวีดีโอที่มีชื่อเสียงของชุดนี้คือ ใจเย็นน้องชาย ที่ได้รับรางวัลชมเชยประเภทมิวสิกวีดีโอดีเด่นของคณะกรรมการโทรทัศน์ทองคำ เฉลียงมี คอนเสิร์ตปิดท้ายทอย ที่หอประชุมใหญ่ ศูนย์วัฒนธรรมแห่งประเทศไทยในเดือนพฤษภาคม พ.ศ. 2532
และผลงานชุดสุดท้ายของเฉลียงซึ่งออกในปี พ.ศ. 2533 คือ ตะไคร่น้ำสุดขอบฟ้า มีเนื้อหาหลักเกี่ยวข้องกับการอนุรักษ์ธรรมชาติ และมีการเปลี่ยนแปลงในส่วนของแนวเพลงจากสวิงแจ๊สมาเป็นโฟล์กร็อก ทำให้เฉลียงได้รับรางวัลสีสันอะวอร์ดส์ถึง 2 รางวัล คือรางวัลเพลงยอดเยี่ยมในเพลง โลกาโคม่า และรางวัลศิลปินกลุ่มยอดเยี่ยม แต่เนื่องจากภาระและหน้าที่การงานส่วนตัวของสมาชิกแต่ละคนทำให้การทำการตลาดและการออกแสดงคอนเสิร์ตเป็นไปได้ยาก เฉลียงจึงประกาศยุบวงในที่สุด โดยมีเพลงสุดท้ายของเฉลียงที่อยู่ในอัลบั้มตะไคร่น้ำสุดขอบฟ้า คือ ฝากเอาไว้
ภายหลังจากออกผลงานชุดสุดท้ายในปี พ.ศ. 2533 เฉลียงยังคงมีการรวมตัวกันเล่นคอนเสิร์ตและออกผลงานเพลงเฉพาะกิจเป็นครั้งคราว นอกจากนี้ยังมีการก่อตั้งกองทุนเฉลียง เพื่อมอบทุนสนับสนุนกิจกรรมการศึกษาสำหรับเด็ก
ประวัติ > ยุคที่สี่

หลังจากออกผลงานอัลบั้มสุดท้ายคือตะไคร่น้ำสุดขอบฟ้า วงเฉลียงได้ยุบวงไป 3 ปี ก่อนจะกลับมารวมตัวอีกครั้งหนึ่งใน คอนเสิร์ตแก้คิดถึง...ฉลองสิบกว่าปีเฉลียง นำรายได้เพื่อการกุศล แสดงในวันที่ 30 เมษายน พ.ศ. 2537 ที่ศูนย์วัฒนธรรมแห่งประเทศไทย โดยสมาชิก 7 คน จากทั้ง 3 ยุคขึ้นแสดงโดยพร้อมหน้ากันเป็นครั้งแรก และดี้ยังได้แต่งเพลงใหม่คือ ไม่รักแต่คิดถึง เพื่อแสดงเป็นครั้งแรกในคอนเสิร์ตนี้
| วิดีโอหลายคลิปจากแหล่งข้อมูลภายนอก |
| --- | --- |
 แฟนเพลงเฉลียงปรบมือต่อเนื่องเป็นเวลายาวนานในคอนเสิร์ตเรื่องราวบนแผ่นไม้ (พ.ศ. 2543) (4:05), วิดีโอยูทูบ
ต่อมาในวันที่ 2 - 3 ธันวาคม พ.ศ. 2543 วงเฉลียงได้มารวมตัวกันจัดคอนเสิร์ตสั่งลาอีกครั้งในชื่อ คอนเสิร์ตเรื่องราวบนแผ่นไม้ แสดงที่หอประชุมใหญ่ มหาวิทยาลัยธรรมศาสตร์ ท่าพระจันทร์ และได้ออกผลงานอีกชุดเป็นชุดพิเศษที่มีจำหน่ายหน้าคอนเสิร์ต คือ ชุด นอกชาน ซึ่งเป็นการรวบรวมเพลงใหม่ที่แต่งมาใหม่ในช่วง 7 ปีที่ผ่านมา และในคอนเสิร์ต ดี้ในฐานะหัวหน้าวงได้ประกาศอำลาแฟนเพลงและบอกว่าจะไม่รวมตัวเล่นคอนเสิร์ตกันอีก การแสดงรอบสุดท้ายของคอนเสิร์ตนี้อาจเป็นประวัติศาสตร์ของวงการดนตรีว่าเป็นคอนเสิร์ตที่ใช้เวลาหลังจากจบการแสดงยาวนานที่สุด เนื่องจากภายหลังแสดงเพลงสุดท้ายไปเรียบร้อยแล้ว แฟนเพลงเฉลียงปรบมือต่อเนื่องเป็นเวลายาวนาน ทำให้ดี้ออกมาประกาศว่าจะไม่ลงจากเวทีจนกว่าแฟนเพลงคนสุดท้ายที่ต้องการลายเซ็นจะเดินทางกลับ นอกจากนั้นวงยังออกมาแสดงเพลง เรื่องราวบนแผ่นไม้ ซึ่งเป็นเพลงประจำคอนเสิร์ตอีกครั้งหนึ่ง โดยมีจิกซึ่งเป็นผู้แต่งร่วมร้องด้วยเป็นครั้งแรก
พ.ศ. 2550 สมาชิกวงเฉลียงทั้ง 6 คนใน 2 ยุคสุดหลังกลับมารวมตัวกันจัดคอนเสิร์ตอีกครั้งเพื่อจัดหารายได้ให้กับสมาคมนิสิตเก่าคณะสถาปัตยกรรมศาสตร์ จุฬาลงกรณ์มหาวิทยาลัย และสนับสนุนด้านการศึกษาของคณะ มีชื่อว่า เหตุเกิดที่...เฉลียง และมีนิยามว่า "ดนตรีบำบัด ถาปัดจัด เฉลียงโชว์" ที่จุ้ยเป็นผู้ตั้ง แสดงที่อิมแพ็ค อารีน่า เมืองทองธานี จำนวน 2 รอบในวันเสาร์ที่ 30 มิถุนายน เวลา 13.00 น. และ 19.00 น. โดยจิกได้แต่งเพลงใหม่สำหรับแสดงในคอนเสิร์ตนี้ คือ เธอหมุนรอบฉัน ฉันหมุนรอบเธอ  ซึ่งกลายเป็นหนึ่งในเพลงที่ได้รับความนิยมในเวลาต่อมา
พ.ศ. 2559 วงเฉลียงกลับมารวมตัวกันจัดคอนเสิร์ตอีกครั้งในชื่อ ปรากฏการณ์เฉลียง แสดงที่ รอยัล พารากอน ฮอลล์ สยามพารากอน ในวันที่ 17 - 18 กันยายน โดยมีเพลงใหม่ที่แสดงในคอนเสิร์ตนี้ คือ เข้าใจว่าไม่เข้าใจ, คนแปลกหน้า, ไม่นานนี้เอง
พ.ศ. 2566 วงเฉลียงกลับมารวมตัวกันจัดคอนเสิร์ตอีกครั้งในชื่อ เฉลียง Rare Item แสดงที่ รอยัล พารากอน ฮอลล์ สยามพารากอน ในวันที่ 26 - 27 สิงหาคม และ เฉลียง Rare Item RESTAGE แสดงที่ มหิดลสิทธาคาร มหาวิทยาลัยมหิดล ในวันที่ 9 - 11 ธันวาคม โดยจิกได้แต่งเพลงใหม่สำหรับแสดงในคอนเสิร์ตนี้ คือ ยังคงเอกเขนก
ผลงาน > อัลบั้ม > ปรากฏการณ์ฝน

| --- | --- |
 ดูแลการผลิต : เรวัต พุทธินันทน์  ผสมเสียง : เรวัต พุทธินันทน์  บันทึกเสียง : ห้องอัดกมลสุโกศล:  บริษัทเทป : บริษัท เจเอสแอล  ออกแบบปก : ประภาส ชลศรานนท์  ปีที่วางจำหน่าย : พ.ศ. 2525  
| --- | --- |
 เธอกับฉันกับคนอื่น ๆ  อยากมีหมอน  เที่ยวละไม  หวาน  สะดุด:  รถไฟ  หาฝัน  ใยแมงมุม  วณิพก  ปรากฏการณ์ฝน
ผลงาน > อัลบั้ม > อื่น ๆ อีกมากมาย

| --- | --- |
 ดูแลการผลิต : ประภาส ชลศรานนท์  ผสมเสียง : มิสเตอร์เมา  ช่างเสียง : จักรี เปรมานนท์:  บันทึกเสียง : ซาวด์ โปรดักชั่น  บริษัทเทป : ครีเอเทีย อาร์ติสท์  ปีที่วางจำหน่าย : พ.ศ. 2529  
| --- | --- |
 อื่นๆอีกมากมาย  รู้สึกสบายดี  เข้าใจ  ถ้าโลกนี้มีเราเพียงสองคน  กล้วยไข่:  เที่ยวละไม  ถูกโฉลกเธอ  ต้นชบากับคนตาบอด  ดอกมะลิ  คนดนตรี
ผลงาน > อัลบั้ม > เอกเขนก

| --- | --- |
 ดูแลการผลิต : ประภาส ชลศรานนท์  ร่วมดูแลการผลิต : ทรงวุฒิ จรูญเรืองฤทธิ์  ผสมเสียง : โยธิน ชีรานนท์ และ จักรี เปรมานนท์  ช่างเสียง : ต่อพงศ์ สายศิลปี  คอรัสรับเชิญ : กัลยารัตน์ วาระณวัฒน์:  บันทึกเสียง : ห้องบันทึกเสียงบัตเตอร์ฟลาย  บริษัทเทป : บริษัทคีตาแผ่นเสียง เทป จำกัด  ออกแบบปก : พิเศษ ไทยานันท์, เติมพันธุ์ มัทวพันธุ์ และ เต๋า อิลลัสเตรชั่นเฮ้าส์  ปีที่วางจำหน่าย : พ.ศ. 2530  
| --- | --- |
 เร่ขายฝัน  นายไข่เจียว  ค่ำคืนฉันยืน  น้ำ  นิทานหิ่งห้อย  ไม่เข้าใจ:  เพลงที่เหลือ  แค่มี  โลกยังสวย  ผึ่งพุง  พระจันทร์  เอกเขนก
ผลงาน > อัลบั้ม > เฉลียงหลังบ้าน

| --- | --- |
 ดูแลการผลิต : ประภาส ชลศรานนท์ และ ภูษิต ไล้ทอง  ผสมเสียง : โยธิน ชีรานนท์ และ แมง ณ ลำพู  บันทึกเสียง : ห้องบันทึกเสียงศรีสยาม (ธันวาคม 2530):  บริษัทเทป : บริษัทคีตาแผ่นเสียง เทป จำกัด  ออกแบบปก : เกียรติศักดิ์ เวทีวุฒาจารย์  ปีที่วางจำหน่าย : พ.ศ. 2530  
| --- | --- |
 คุณยายกายสิทธิ์  เก็บใจ  กล้วยไข่ภาค 3  เธอกับฉันกับคนอื่น ๆ  หวาน  หาฝัน:  รู้สึกสบายดี (ฉบับเพิ่งตื่น)  อยากมีหมอน  ใยแมงมุม  นายแพทย์สนุกสนาน  เทวดาตกสวรรค์ (นำเรื่อง / สวรรค์ / วิกฤต / โลกมนุษย์ / อำลา)  ต่างกัน
ผลงาน > อัลบั้ม > แบ-กบาล

| --- | --- |
 ดูแลการผลิต :  ประภาส ชลศรานนท์  ผสมเสียง : แกรี่ เอ็ดเวิร์ด  ช่างเสียง : นายสุริยา และ นายนุ:  บันทึกเสียง : ห้องบันทึกเสียงศรีสยาม  บริษัทเทป : บริษัทคีตาแผ่นเสียง เทป จำกัด  ปีที่วางจำหน่าย : พ.ศ. 2532  
| --- | --- |
 แบกบาล  ง่ายๆ  ยังมี  กุ๊กไก่  รักออมชอม:  ใจเย็นน้องชาย  โลกกลม ๆ  ไม่คิดถาม  อยู่ที่ใคร  เรื่องตลก?
ผลงาน > อัลบั้ม > ตะไคร่น้ำสุดขอบฟ้า

| --- | --- |
 ดูแลการผลิต : ฉัตรชัย ดุริยประณีต  อำนวยการผลิต : ประภาส ชลศรานนท์  ประสานงานการผลิต : เนตรดาว ปาวรีย์  ร่วมดูแลการผลิต : วีระพงศ์ ศุภรประเสริฐ:  ผสมเสียง : แมง ณ ลำพู  ช่างเสียง : มนตรี, นุกูล และ แอ๊ด (ศรีสยามสตูดิโอ)  ศิลปินรับเชิญ : นพ โสตถิพันธุ์ (ไวโอลิน) สนธยา วงษ์ทอง (หีบเพลงปาก)  ปีที่วางจำหน่าย : พ.ศ. 2533  
| --- | --- |
 ตะไคร่น้ำสุดขอบฟ้า  กว่าจะถึงพรุ่งนี้  เขาบอก  ฝันให้ไกลไปให้ถึง  พ่อกล่อมลูก 1  ฝากเอาไว้:  พ่อกล่อมลูก 2  พัดลม  แม่  โลกาโคม่า  พ่อกล่อมลูก 3
ผลงาน > อีพีและซิงเกิล

นอกชาน
(พ.ศ. 2543)
เธอหมุนรอบฉัน ฉันหมุนรอบเธอ
(พ.ศ. 2550)
เข้าใจว่าไม่เข้าใจ
(พ.ศ. 2559)
คนแปลกหน้า
(พ.ศ. 2559)
ไม่นานนี้เอง
(พ.ศ. 2559)
ยังคงเอกเขนก
(พ.ศ. 2566)
ผลงาน > บันทึกการแสดงสด

แก้คิดถึง...ฉลองสิบกว่าปีเฉลียง
(พ.ศ. 2537)
เรื่องราวบนแผ่นไม้
(พ.ศ. 2543)
เหตุเกิดที่...เฉลียง
(พ.ศ. 2550)
ปรากฏการณ์เฉลียง
(พ.ศ. 2559)
ผลงาน > โฆษณา

เป๊ปซี่ (2531)
ลิโพวิตัน-ดี (2546)
คอนเสิร์ต

| ชื่อคอนเสิร์ต | วันที่ | สถานที่ |
| --- | --- | --- |
| คอนเสิร์ตปิดอัลบั้ม อื่น ๆ อีกมากมาย | 23 ตุลาคม พ.ศ. 2529 | หอประชุมใหญ่ มหาวิทยาลัยธรรมศาสตร์ ท่าพระจันทร์ |
| คอนเสิร์ตเอกเขนกกับเฉลียง | 5 พฤษภาคม พ.ศ. 2530 | ศูนย์เยาวชนกรุงเทพมหานคร (ไทย-ญี่ปุ่น) ดินแดง |
| คอนเสิร์ตหัวบันไดไม่แห้ง | 7 กุมภาพันธ์ พ.ศ. 2531 | หอประชุมใหญ่ มหาวิทยาลัยธรรมศาสตร์ ท่าพระจันทร์ |
| คอนเสิร์ตปิดท้ายทอย | 28 พฤษภาคม พ.ศ. 2532 | หอประชุมใหญ่ ศูนย์วัฒนธรรมแห่งประเทศไทย |
| คอนเสิร์ตแก้คิดถึง...ฉลองสิบกว่าปีเฉลียง | 30 เมษายน พ.ศ. 2537 | หอประชุมใหญ่ ศูนย์วัฒนธรรมแห่งประเทศไทย |
| คอนเสิร์ตเรื่องราวบนแผ่นไม้ | 2 - 3 ธันวาคม พ.ศ. 2543 | หอประชุมใหญ่ มหาวิทยาลัยธรรมศาสตร์ ท่าพระจันทร์ |
| เหตุเกิดที่...เฉลียง | 30 มิถุนายน พ.ศ. 2550 | อิมแพ็ค อารีน่า เมืองทองธานี |
| คอนเสิร์ต โตโยต้า พรีเซนต์ ปรากฏการณ์เฉลียง | 17 - 18 กันยายน พ.ศ. 2559 | รอยัล พารากอน ฮอลล์ สยามพารากอน |
| คอนเสิร์ต มหรสพอารมณ์ดี เฉลียงริมเล | 12 กันยายน พ.ศ. 2563 | สวนสาธารณะสะพานหิน จังหวัดภูเก็ต |
| เฉลียง Rare Item คอนเสิร์ต | 26 - 27 สิงหาคม พ.ศ. 2566 | รอยัล พารากอน ฮอลล์ สยามพารากอน |
| เฉลียง Rare Item RESTAGE คอนเสิร์ต | 9 - 11 ธันวาคม พ.ศ. 2566 | มหิดลสิทธาคาร มหาวิทยาลัยมหิดล |
คอนเสิร์ต > เอกลักษณ์ของคอนเสิร์ตเฉลียง

คอนเสิร์ตเฉลียงมีรูปแบบพิเศษเฉพาะตัวคือมีการพูดคุยหลังจากจบเพลง เรื่องที่คุยมันจะเป็นเรื่องหยอกล้อกันระหว่างสมาชิกภายในวง หรือวิพากษ์วิจารณ์เหตุการณ์ในสังคมในมุมมองที่แตกต่างและขบขัน แฟนเพลงเฉลียงบางส่วนที่เข้าไปชมคอนเสิร์ตจึงให้ความสนใจส่วนพูดคุยมากพอ ๆ กับการฟังเพลง นอกไปจากนั้นระหว่างการแสดงบางบทเพลง เช่น นิทานหิ่งห้อย ที่ร้องโดยจุ้ย จะมีการเล่านิทานโดยเจี๊ยบสลับระหว่างท่อน
ในยุคก่อนยุบวงรวมทั้งบางคอนเสิร์ตหลังยุบวง เฉลียงจะใช้บทเพลงอื่น ๆ อีกมากมาย เป็นเพลงปิดคอนเสิร์ต โดยบางครั้ง มีการแก้เนื้อเพลงเพื่อสร้างความแปลกใจให้กับผู้ชม
เฉลียงเฉพาะกิจ

นอกจากผลงานเพลงเฉลียง 6 ชุดแล้ว เฉลียงยังคงมีผลงานอื่น ๆ ที่เฉลียงรวมตัวกันแม้จะไม่ครบวง เช่น งานเพลงประกอบภาพยนตร์ งานคอนเสิร์ต และ เพลงประกอบสารคดี
เฉลียงเฉพาะกิจ > ผลงานเพลง

เพลง พวกเดียวกัน ในอัลบั้ม กว้างxยาว ของ เกี๊ยง (2533)
เพลง ชะตาชีวิต และ ไร้เดือน ในอัลบั้ม เพลงพระราชนิพนธ์ แสงเทียน (2534)
ขอแค่คิดถึง รวมเพลงประกอบภาพยนตร์เรื่อง วอนทั้งโลกโขกหัวเธอ ที่เจี๊ยบเป็นผู้กำกับ มีผู้ร่วมงานคือ แต๋ง เกี๊ยง เจี๊ยบ และจุ้ย ประกอบด้วยเพลง
ขอแค่คิดถึง
ลุ้น
วอนทั้งโลกโขกหัวเธอ
ขอแค่คิดถึง (Acoustic Version)
วอนทั้งโลกโขกหัวเธอ (Acoustic Version)
ขอแค่คิดถึง (Saxophone Version)
ขอแค่คิดถึง (Orchestra Version)
เพลงประกอบสารคดีดนตรีเล่าเรื่อง "น้ำคือชีวิต" ตอน น้ำเป็นแหล่งกำเนิดชีวิต เฉลียงประกอบด้วยสมาชิกทั้ง 6 คนในยุครุ่งเรือง ได้แก่ เจี๊ยบ ดี้ แต๋ง เกี๊ยง จุ้ย และนก
เพลง ครองแผ่นดินโดยธรรม (เจี๊ยบ, เกี๊ยง, นก) (2554) - จัดทำขึ้นเพื่อเฉลิมพระเกียรติพระบาทสมเด็จพระปรมินทรมหาภูมิพลอดุลยเดช
เพลง ดาวเทียม (เจี๊ยบ, แต๋ง) (2567) - เพลงของ ว่าน - ธนกฤต พานิชวิทย์
เฉลียงเฉพาะกิจ > หนังสือ

ประคำลูกโอ๊ค แปลโดย มนันยา จัดพิมพ์โดย กองทุนเฉลียงเพื่อมอบรายได้ให้มูลนิธิเพื่อเด็กพิการ
เฉลียงเรื่องราวบนแผ่นไม้  (2543)
เฉลียงเอียงกระเท่เร่ (2566)
สิ่งสืบทอด > ทริบิวท์เฉลียง

เป็นอัลบั้มรวมเพลงที่รวบรวมศิลปินมาร้องเพลงของเฉลียง
มีชื่อว่า คนอื่น ๆ อีกมากมาย ต่างบ้าน ต่างคน บนเฉลียง อำนวยการผลิตโดย โรจน์ชนา วโรภาษ 
ตัวอย่างศิลปินที่ขับร้อง
บุ๋มบิ๋ม สามโทน ในเพลงเที่ยวละไม
มาม่า บลูส์ ในเพลง ถ้าโลกนี้มีเราเพียงสองคน
ระวิวรรณ จินดา ในเพลง เข้าใจ
วิยะดา โกมารกุล ณ นคร ในเพลง ฝากเอาไว้
เล็ก วงพราว ในเพลง กว่าจะถึงพรุ่งนี้
สี่เต่าเธอ ในเพลง เก็บใจ
เชษฐา ยารสเอก ในเพลง ยังมี
สครับ ในเพลง เธอหมุนรอบฉัน ฉันหมุนรอบเธอ